**Stânca din vale**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.Stânca din vale

Alergam

printre jumătăţi de cuvinte

alergam

pe urmele oilor

sosisem

pe munţii cei înalţi ai lui Israel

şi aici

îmi aşezasem staulul

aici

îmi pusesem coliba

. aprinsă

de doruri

ca o fereastră spre cer

aici

pe vîrful munţilor

învăţasem să cînt

mersul oilor

la stânca din vale

acolo unde izvoarele curg

şi apele privind înspre cer

chipul ţi-l înveşmântă

în culoarea zilei

şi pas cu pas

mioarele mă urmau

într-o conjunctură aparte . . păscând iarba

în zâmbet de rouă

piscurile munţilor

ne înveşmântau

în culoarea cerului

ochii

departe îmi erau aţintiţi

spre stânca aceea din vale

unde apele se-mbracă în spumă

şi curg în fântâna

de doruri aprinsă

căutam un ungher

căutam o dovadă

o urmă în care să văd

împlinită dorinţa

acolo pe munţi

acolo

la stînca aceea

zid de cuvinte unde

învăţasem despre lumină

de-ntâia lumină în care

cât nu voisem real

cu ochii s-o ating

odată măcar

doar prin credinţ-o văzusem

privind înspre stîncă

cînd

la . . poalele ei

pe ape

învăţasem să merg

învăţasem să cânt

privind înspre stânca aceea

adeseori mă pierdeam în cântare

căci fluierul

nicidecum nu-mi dădea odihnă

ca o revărsare de ape

ce curg printr-un vad

în stâncă săpat

doar acolo

primii ochi i-am zărit

ochi de lumină

aparte privindu-mă

ochi alţii

cum nu-s

acolo

m-am întâlnit cu Isus

şi l-am văzut prin credinţă

şi vai

cum nu voisem real

cu ochii mei să-l văd

să-l ating cu privirea

real

îmi era drag

în fruntea turmei să merg

cu fluieru-n mînă

să cînt la pas

mersul oilor

sub frunzele ochilor tăi

acolo

unde la o aruncătură de piatră

drumul se lipeşte de stîncă

şi oile vin

împreună la ape

ţi-s ochii

o minge de foc

în care tot mersu-ţi aduni

şi viaţa

picătură cu

picătură

văd noaptea aceea când

când

copil fiind

ocoleam staulul

cu tăciuni aprinşi

lupul să fugă

să nu-mi sfîşie

vreo oaie

adesea

mergeam înspre stîncă

şi-mi era dor

de-o noapte aprinsă

la ape s-alerg

în izvoare

fiinţa să-mi scald

să trec în lumină

îmbrăcat în

lumină

să cînt

cântarea de slavǎ

doar Ţie Isus

Te-am aşteptat

în atâtea rînduri să vii

la ape

prin ele să treci

înveşmântându-mi lumina

cu zâmbetul Tău

şi azi Te aştept

o lumină să-mi fii

. şi aici

şi-n veşnicii

11-07-98